രക്ഷാപ്രവര്ത്തകരെ ആദരിച്ചു അടിമാലി: മലന്പുഴ ചേറാട് മലയില് കുടുങ്ങിയ യുവാവിനെ രക്ഷപ്പെടുത്തിയ ദൗത്യസംഘത്തോടൊപ്പം ഉണ്ടായിരുന്ന ജില്ലയില്നിന്നുള്ള അഗ്നി രക്ഷാ സേനാംഗങ്ങളെ വെള്ളത്തൂവല് ഗ്രാമപഞ്ചായത്തിന്റെ നേതൃത്വത്തില് ആദരിച്ചു. അടിമാലി ഫയര്ഫോഴ്സ് യൂണിറ്റിലെ അസിസ്റ്റന്ഡ് സ്റ്റേഷന് ഓഫീസര് ടി. ആര്. പ്രദീപ്, ഇടുക്കി അസിസ്റ്റന്ഡ് സേറ്റേഷന് ഓഫീസര് ജോയി, സീനിയര് ഫയര്മാന് അനീഷ്, മൂന്നാറില് നിന്നുള്ള ഫയര്മാന് സുഹൈബ് എന്നിവരായിരുന്നു യുവാവിനെ രക്ഷപ്പെടുത്തിയ ദൗത്യസംഘത്തിനൊപ്പമുണ്ടായിരുന്ന ജില്ലയില്നിന്നുള്ള അഗ്നി രക്ഷാസേനാംഗങ്ങള്. വെള്ളത്തൂവല് ഗ്രാമപഞ്ചായത്ത് പ്രസിഡന്റ് മഞ്ചു ബിജു സേനാംഗങ്ങളെ അനുമോദിച്ചു. ഗ്രാമപഞ്ചായത്ത് വൈസ് പ്രസിഡന്റ് കെ. ബി. ജോണ്സന് അധ്യക്ഷത വഹിച്ച ചടങ്ങില് ടി. ആര്. ബിജി, കെ. ആര്. ജയന്, ജാന്സി ജോഷി, എ. എന്. സജികുമാര്, ഷിബിന് വര്ഗീസ് തുടങ്ങിയവര് പ്രസംഗിച്ചു.